  Майя Бывальцева Гуртъёсысь спортзалъёсты тупатъяны 2018-тӥ арын Удмуртиын 19 миллион 555 сюрс манет пала коньдон висъялозы. Со пӧлысь 8 миллион манетсэ элькун сётоз, кылемез федерал коньдэтысь вуоз. Сыӵе лыдпусъёсты шараязы туннэ, 14-тӥ инвожое, «Детский спорт» федерал ӵектосэз быдэсъянлы сӥзем кенешонын, ивортэ Удмуртиысь дышетонъя но тодосъя министерстволэн пресс-службаез. Ӵектосэз быдэсъян улсын элькунысь 23 ёросъёсын спортзалъёсты тупатъялозы но школаосын спортклубъёс кылдытозы. Со сяна, Грак, Дэбес, Эгра, Сюмси но Яр ёросъёсын школа стадионъёсты выльдыны чакламын. Элькунын куинь сюрслэсь трос спортзалъёс, со пӧлысь сюрслэсь уноез — Ижкарын, отчы пыро бассейнъёс, стадионъёс. Кылсярысь, Сюмси ёросын 12 сюрс 500 улӥсезлы 24 гинэ спорт сооружениос. Ми валаськомы, спортзалъёс калыкез кыско, отчы дышетскисьёс гинэ ӧвӧл, бадӟымъёс но ветло. Туж умой, солы федерал коньдон висъяське но элькун коньдэтын уксё шеде шуыса Светлана Болотникова, Удмуртиысь дышетонъя но тодосъя министрФедерал ӵектосэз ньыль ар ӵоже быдэсъян улсын муниципал кылдытэтъёсы 136 миллион манет келямын но 192 спортзалъёс тупатъямын, 18 спорт площадкаосы тӥрлык пуктэмын. 96 школаын спортклубъёс кылдытэмын. Ваньмыз со элькунысь гуртъёсын но черкоугртъёсын улӥсь 18 сюрс 500 пиналъёслы физкультураен но спортэн вырыны луонлык сётӥз. Тегъёс: Спорт Дышетон Ижкар Удмуртия школаос тупатъянужъёс коньдон  